Tallinna Keskraamatukogu

Tallinna Keskraamatukogu on Tallinna avalik rahvaraamatukogu, mille eesmärk on tagada linnaelanikele vaba ja piiramatu juurdepääs informatsioonile, teadmistele, kultuurile ning toetada elukestvat õppimist ja enesetäiendamist. Selleks on põhimääruses sätestatud raamatukogu põhiülesanne – koguda, säilitada ja teha lugejale kättesaadavaks temale vajalikud trükised, auvised ja muud teavikud ning avalikud andmebaasid. Raamatukogu visioon kõlab: "Muudame koos elu rikkamaks!"  Pikemalt artiklis Vene seltskondliku kogu hoone Tallinna Linna Maksuta Avalik Raamatukogu ja Lugemistuba avas lugejatele uksed 27. oktoobril 1907 (14. oktoobril vkj) aadressil Nunne tn 2. Aastatel 1920–1921 koliti majja tollase aadressiga Gogoli puiestee 4 (nüüd Estonia puiestee 8).  Pikemalt artiklis Tallinna Keskraamatukogu ajalugu Tallinna Linna Maksuta Avaliku Raamatukogu ja Lugemistoana alustanud, vahepeal M. Gorki nimelise ja A. H. Tammsaare nimelise raamatukoguna tegutsenud asutus kannab alates 1994. aastast nime Tallinna Keskraamatukogu. Raamatukogu juhatajat nimetatakse 1930. aastast direktoriks. 1907–1920 Endrik Mikkor 1920 Anton Schmidt 1921–1950 Aleksander Sibul 1950–1951 Oskar Pärn 1951–1953 Voldemar Reidla 1953–1954 Fevronija Kokina 1954–1957 Valdu Reekna 1957–1986 Niina Aršas 1986–1989 Helgi Peeba 1990–1998 Anne Skrõpnik 1998–... Kaie Holm Tallinna Keskraamatukogu koosseisu kuulub 3 teenindusosakonda, 17 haruraamatukogu ja rändraamatukogu – raamatukogubuss Katarina Jee. Eestikeelse kirjanduse osakond Võõrkeelse kirjanduse osakond Muusika- ja filmisaal Haabersti Nurmenuku raamatukogu Väike-Õismäe raamatukogu Kesklinn Kadrioru raamatukogu Tondi raamatukogu Torupilli raamatukogu Lasnamäe Laagna raamatukogu Paepealse raamatukogu Mustamäe Kännukuke raamatukogu Männi raamatukogu Sääse raamatukogu Nõmme Männiku raamatukogu Nõmme raamatukogu Pääsküla raamatukogu Pirita Pirita raamatukogu Põhja-Tallinn Kalamaja raamatukogu Pelguranna raamatukogu Sõle raamatukogu Kallavere raamatukogu Keldrimäe raamatukogu Kivimäe raamatukogu Kopli raamatukogu Lasnamäe raamatukogu Merivälja raamatukogu Pelgulinna raamatukogu Salme raamatukogu Saue Linna Raamatukogu Tungla raamatukogu Õismäe raamatukogu Tallinna Keskraamatukogu pakub oma lugejatele mitmesuguseid traditsioonilisi ja e-teenuseid. Kojulaenutus Kohallugemine Infoteenindus Koolitused Koduteenindus Rändkoguteenus RVL ehk raamatukogudevaheline laenutus E-raamatute laenamis- ja lugemiskeskkond ELLU (e-raamatud on peamiselt eesti keeles) E-raamatukogu OverDrive (inglis- ja venekeelseid e-raamatuid lugemiseks ja audioraamatud kuulamiseks) Muusika- ja videokogu Naxos (ingliskeelsed muusikapalad, videod esinemistest, dokumentaalfilmid muusikast ja kunstist) E-kataloog ESTER E-ressursid (andmebaasid, otsinguportaalid jm) Laenutusjärjekorda lisamine Infopäringud Innovatsioonilabor (Kännukuke raamatukogus) Pillilaegas (muusika- ja filmisaalis muusikainstrumentide kojulaenutus) Robotid (huvilised saavad programmeerida LEGO WeDo2 roboteid) Spordivahendid (Kalamaja, Kännukuke, Nurmenuku, Nõmme, Paepealse, Pelguranna ja Pirita raamatukogus) Tööriistalaegas (Pelguranna raamatukogus) Õmblustuba (Sõle raamatukogus) Kontaktivaba laenutus Suurem osa teenustest on kasutajatele tasuta, kuid leidub ka mitmesuguseid tasulisi teenuseid. Esimese raamatukoguna Eestis hakati 2013. aastal pakkuma lugemiskoera teenust. Tallinna Keskraamatukogu pakub oma lugejatele võimalust osaleda mitmesuguste ringide ja klubide töös või kirjanduslikel üritustel. Traditsiooniks on kujunenud: möödunud aastal enim loetud Eesti laste- või noorteraamatu autorile auhinna "Järje Hoidja" andmine; laste lugemisprogramm "Suvi raamatuga"; igal sügisel kingitakse igale Tallinnas 1. klassi läinud lapsele Tallinna Keskraamatukogu poolt välja antud lasteraamat väärtkirjandust propageeriv lugemisprogramm "Raamatuga kevadesse"; UNESCO algatatud rahvusvahelise luulepäeva tähistamine iga aasta 21. märtsil terve päeva kestva luulemaratoniga, mille käigus autorid loevad ise oma luulet. Regulaarselt toimuvad veebis üritused "Õnnelik seenior, "Rahatargaks raamatukogus" ning podcastid "Noorcast" jpt. Tallinna Keskraamatukogu põhimäärus (al. 25.10.2007) Raamatukogust. - Tallinna Keskraamatukogu koduleht. (vaadatud 7.07.2021) Viitol, L. (2007).Tallinna Keskraamatukogu 1907–2007. Tallinn. "M. Gorki nimeline Tallinna Keskraamatukogu 1907–1957". Koostanud Hans Jürman. Tallinn 1957; "Tallinna Keskraamatukogu 1907–1995". Koostanud Hans Jürman ja Helgi Peeba. Tallinn 1997; "Tallinna Keskraamatukogu 1907–2007". Koostanud Livia Viitol. Tallinn 2007; Tallinna Keskraamatukogu koduleht Tallinna Keskraamatukogu Facebookis Tallinna Keskraamatukogu kasutamise eeskiri (al. 02.06.2016)